બનાસકાંઠા જિલ્લામાં ચૂંટણીને લઈ તમામ મતદારો તેમના મત અધિકારનો ઉપયોગ કરે તે માટે તંત્ર દ્વારા અપીલ કરાઈ હતી ત્યારે આજે મતદાનના દિવસે સવારથી જ લાંબી કતારો લાગી ગઈ હતી અને તેમાં માલણમાં લાકડીના ટેકે મતદાન કરવા મતદાતા આવી પહોંચ્યા હતા તો કેટલાક વૃધ્ધ અને અશક્ત લોકોએ પણ ચાલીને આવીને મતાધિકારનો ઉપયોગ કર્યો હતો તેમાં દાંતીવાડા તાલુકાના ઓઢવા ગામના ૯પ વર્ષીય મંગુબેન કાનજીભાઈ પંચાલ મતદાન મથકે પહોંચી મતદાન કર્યુ હતું, જ્યારે ડેરી ગામમાં મોડાભાઈ રબારી ૧૦૧ વર્ષની વયે શાળામાં આવીને મતદાન કર્યુ હતુ.